b'\n_START_ARTICLE_\nLennart Raudsepp\n_START_PARAGRAPH_\nLennart Raudsepp (s\xc3\xbcndinud 16. oktoobril 1967 P\xc3\xb5lva vallas P\xc3\xb5lvamaal) on Eesti spordif\xc3\xbcsioloog.\n_START_SECTION_\nElulugu\n_START_PARAGRAPH_\nL\xc3\xb5petas 1986 Tallinna Spordiinternaatkooli ja 1992 T\xc3\x9c kehakultuuriteaduskonna. Sporditeaduste magister (1994, T\xc3\x9c), v\xc3\xa4itekiri "Liigutusvilumuste kinemaatilise struktuuri ise\xc3\xa4rasused ja seosed kehaliste v\xc3\xb5imetega 8-aastastel lastel", Ph.D. (1996, T\xc3\x9c), v\xc3\xa4itekiri "Physical activity, somatic characteristics, fitness and motor skill development in prepubertal children"._NEWLINE_Oli 1993\xe2\x80\x9394 T\xc3\x9c spordipedagoogika instituudi assistent ja 1994\xe2\x80\x9396 lektor, 1997\xe2\x80\x932004 spordipedagoogika ja treeningu\xc3\xb5petuse instituudi dotsent, 2004\xe2\x80\x93 professor, \xc3\xbchtlasi 1997\xe2\x80\x932004 spordipedagoogika instituudi juhataja ja 1998\xe2\x80\x932004 spordi sotsiaalteaduste \xc3\xb5ppetooli hoidja.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: laste ja noorukite kehaline aktiivsus ja selle determinandid, kehaline enesehinnang ja motivatsioon spordis ja kehalises tegevuses, sportlaste v\xc3\xb5istluseelne emotsionaalne seisund. 45 teadustr\xc3\xbckist.'